钦定古今图书集成/明伦汇编/闺媛典/第108卷 > 皇清十四 > 王修身妻张氏
## 钦定古今图书集成/明伦汇编/闺媛典/第108卷 > 皇清十四 > 王修身妻张氏

按《济南府志》：“张氏，阳信人，庠生王修身妻。年二十七，夫亡。家贫无依，啼饥号寒，室庐不蔽风雨。六十里外，遣子就学，束修饮食之费，尽出纺织。越五六年，遗孤凝命补邑庠生，垂泣谓曰：‘两弟未成，维尔是赖，其勉之，饮冰茹蘗，我自甘焉。门以内尔，不必问也。维时三子始知向学。寻盗起，骂贼死，凝命抚育两弟，十馀年’” 皆入邑庠。凝命荐乡书，任桐城县令，旌表。